b'\n_START_ARTICLE_\nCosworth\n_START_SECTION_\nIstorija\n_START_PARAGRAPH_\n1958 metais kompanij\xc4\x85 \xc4\xafk\xc5\xabr\xc4\x97 Mike Costin ir Keith Duckworth (1933\xe2\x80\x932005) (COStin ir duckWORTH) kaip Brit\xc5\xb3 lenktyni\xc5\xb3 varikli\xc5\xb3 gamintoj\xc4\x85. Nepaisant to, kad tai buvo nepriklausoma kompanija, Cosworth daugel\xc4\xaf met\xc5\xb3 buvo remiama Ford ir dauguma Coworth varikli\xc5\xb3 buvo pa\xc5\xbeym\xc4\x97tos Ford \xc5\xbeenklu._NEWLINE_Kompanija patyr\xc4\x97 daug savinink\xc5\xb3 pasikeitim\xc5\xb3. Kai Keith Duckworth nusprend\xc4\x97, kad nenori b\xc5\xabti kasdien \xc4\xaftrauktas \xc4\xaf augan\xc4\x8dios kompanijos reikalus, jis 1980 metais pardav\xc4\x97 akcijas United Engineering Industries (UEI) kompanijai, pats likdamas Cosworth prezidentu, dirbdamas technin\xc4\xaf darb\xc4\x85 Cosworth, bei tapdamas UEI valdybos direktoriumi. UEI buvo ma\xc5\xbe\xc5\xb3 ir vidutini\xc5\xb3 technologij\xc5\xb3 kompanij\xc5\xb3 grup\xc4\x97, kuri 1988 metais buvo perimta Carlton Communications\xc2\xa0\xe2\x80\x93 Carlton i\xc5\xa1 prad\xc5\xbei\xc5\xb3 buvo susidom\xc4\x97jusi kai kuriomis UEI priklausan\xc4\x8diomis audio\xc2\xa0\xe2\x80\x93 video kompanijomis ir Cosworth nebuvo tarp j\xc5\xb3 pasirinkimo; buvo rastas naujas pirk\xc4\x97jas, priklausantis in\xc5\xbeinerijos/automobili\xc5\xb3 bei tradicin\xc4\x97s in\xc5\xbeinerijos sektoriui\xc2\xa0\xe2\x80\x93 kompanija Vickers plc nusipirko Cosworth 1990 metais._NEWLINE_1998 metais Vickers plc pardav\xc4\x97 kompanij\xc4\x85 Volkswagen Group (Volkswagen AG) (VWAG), kuri permodeliavo Cosworth \xc4\xaf dvi atskiras kompanijas\xc2\xa0\xe2\x80\x93 Cosworth Racing ir Cosworth Technology. Tada VWAG sudar\xc4\x97 sand\xc4\x97r\xc4\xaf su Ford ir pardav\xc4\x97 jiems Cosworth Racing padalin\xc4\xaf, nes jis jiems ilgus metus gamindavo lenktyni\xc5\xb3 variklius. Cosworth Technology (taip pat \xc5\xbeinoma kaip CT) konsultuoja automobili\xc5\xb3 va\xc5\xbeiuokli\xc5\xb3 gamintojus, o j\xc5\xb3 patentuotas aliuminio liejimo procesas yra naudojamas keli\xc5\xb3 automobili\xc5\xb3 gamintoj\xc5\xb3, \xc4\xafskaitant Audi ir Aston Martin._NEWLINE_2004 met\xc5\xb3 rugs\xc4\x97jo m\xc4\x97nes\xc4\xaf Ford prane\xc5\xa1\xc4\x97, kad parduoda Cosworth Racing kartu su Jaguar Racing Forumul\xc4\x97s 1 komanda. 2004 met\xc5\xb3 lapkri\xc4\x8dio 15 d. Cosworth buvo parduota Champ Car lenktyni\xc5\xb3 savininkams Gerald Forsythe ir Kevin Kalkhoven, bei pervadinta \xc4\xaf Cosworth.\n_START_SECTION_\nS\xc4\x85junga su Ford\n_START_PARAGRAPH_\nCosworth ilgai bendradarbiavo su Ford\xc2\xa0\xe2\x80\x93 tai prasid\xc4\x97jo, kai Cosworth prad\xc4\x97jo gaminti lenktyni\xc5\xb3 variklius 1959 metais. Pirmieji varikliai buvo modifikuotos 1000 cm\xc2\xb3 Ford Kent varikli\xc5\xb3 versijos Formula Junior lenktyn\xc4\x97ms. Cosworth prad\xc4\x97jo bendradarbiauti su Lotus Cars perdirbdama Kent varikl\xc4\xaf \xc4\xaf 1340\xc2\xa0cm\xc2\xb3 Lotus 7 automobiliui. 1963 metais Formul\xc4\x97s B lenktyn\xc4\x97ms, bei Lotus Cortina automobiliams buvo i\xc5\xa1leisti 1500\xc2\xa0cm\xc2\xb3 ir 1600\xc2\xa0cm\xc2\xb3 Kent variklio modeliai. 1964 metais Cosworth pristat\xc4\x97 1000\xc2\xa0cm\xc2\xb3 SCA varikl\xc4\xaf, pritaikyt\xc4\x85 Ford cortina 116E automobiliui, lenktyniavus\xc4\xaf Formul\xc4\x97s 2 var\xc5\xbeybose. Paskutin\xc4\x97 Cosworth-Kent modifikacija, pavadinimu MAE, buvo i\xc5\xa1leista 1965 metais, kai naujos taisykl\xc4\x97s Formul\xc4\x97s 3 lenktyn\xc4\x97se prad\xc4\x97jo leisti 1000\xc2\xa0cm\xc2\xb3 variklius. \xc5\xa0ie varikliai absoliu\xc4\x8diai dominavo lenktyn\xc4\x97se tol, kol taisykl\xc4\x97s nebuvo panaikintos. Kadangi Cosworth negal\xc4\x97jo atlaikyti MAE paklausos, jie b\xc5\xabdavo pardavin\xc4\x97jami komplektuose.\n_START_SECTION_\nFVA serija\n_START_PARAGRAPH_\nCortina variklis buvo FVA pagrindas. FVA\xc2\xa0\xe2\x80\x93 tai F2 variklis, pristatytas 1966 metais ir kurtas kartu su DFV pagal naujas 1.6 L varikli\xc5\xb3 taisykles. Variklis tur\xc4\x97jo 16 vo\xc5\xbetuv\xc5\xb3, bei 9 pavaras. Jis tur\xc4\x97jo 225 AG (168 kW/228 PS) prie 9000 apsuk\xc5\xb3/min. Savo kategorijoje \xc5\xa1is variklis dominavo iki 1971 met\xc5\xb3, o 1.8 L variklio, pavadinimu FVC, modifikacija buvo naudojama lenktyn\xc4\x97se. FVA buvo tos pa\xc4\x8dios sutarties su Ford dalis, kuri dav\xc4\x97 prad\xc5\xbei\xc4\x85 DFV varikliui; FVA cilindro galvut\xc4\x97 tur\xc4\x97jo daug Duckworth id\xc4\x97j\xc5\xb3, kurios buvo naudojamos V8 variklyje._NEWLINE_Didesnis variklis buvo sukurtas i\xc5\xa1tverm\xc4\x97s lenktyn\xc4\x97se a\xc5\xa1tuntojo de\xc5\xa1imtme\xc4\x8dio viduryje\xc2\xa0\xe2\x80\x93 tai buvo 1976\xc2\xa0cm\xc2\xb3 FVC. FVC gal\xc4\x97jo i\xc5\xa1vystyti tik 275 AG (205 kW), o tai buvo ma\xc5\xbeiau nei 325 AG (242 kW) i\xc5\xa1vystantis dviej\xc5\xb3 kamer\xc5\xb3 keturi\xc5\xb3 cilindr\xc5\xb3 Hart 420S modelis, ta\xc4\x8diau buvo patikimesnis. Vienas i\xc5\xa1 j\xc5\xb3 buvo naudojamas 1978 metais CanAm lenktyn\xc4\x97se Osprey SR-1 automobilyje, pagamintame ir vairuojamame Dan Hartill.\n_START_SECTION_\nDFV serija\n_START_PARAGRAPH_\n1966 metais Colin Chapman (Lotus Cars \xc4\xafk\xc5\xabr\xc4\x97jas ir Team Lotus direktorius) \xc4\xaftikino Ford finansuoti Keith Duckworth naujo 3000\xc2\xa0cm\xc2\xb3 Formul\xc4\x97s 1 varikl\xc4\xaf. Cosworth gavo Ford u\xc5\xbesakym\xc4\x85 ir \xc2\xa3100,000, kuriuos Ford nusprend\xc4\x97 i\xc5\xa1leisti \xc5\xa1io variklio k\xc5\xabrimui. Kontrakto s\xc4\x85lygose buvo pasakyta, kad kaip \xc4\xafrodymas, kad \xc5\xa1is variklio dizainas\xc2\xa0\xe2\x80\x93 efektyvus, i\xc5\xa1 prad\xc5\xbei\xc5\xb3 tur\xc4\x97jo b\xc5\xabti sukurtas F2 variklis (\xc5\xber. FVA vir\xc5\xa1uje), o tikrasis Cosworth V8 b\xc5\xabt\xc5\xb3 pagamintas \xc5\xa1io pagrindu. DFV konstrukcijoje buvo naudojama pana\xc5\xa1ios \xc4\xaf FVA cilindr\xc5\xb3 galvut\xc4\x97s. Cilindrai buvo sumontuoti 90\xc2\xb0 kampu\xc2\xa0\xe2\x80\x93 legendinis V8 variklis. DFV\xc2\xa0\xe2\x80\x93 \xe2\x80\x9eDouble Four Valve\xe2\x80\x9c. \xc5\xa0is variklis ir jo pasek\xc4\x97jai buvo naudojami ketvirt\xc4\xaf am\xc5\xbeiaus, tapdami geriausiais istorijoje Formul\xc4\x97s 1 varikliais. Bolidai su \xc5\xa1iais varikliais, i\xc5\xa1garsinusiais Cosworth, laim\xc4\x97jo 167 lenktynes per 20 met\xc5\xb3. Nors sukonstruotas Formul\xc4\x97s 1 lenktyn\xc4\x97ms, \xc5\xa1is variklis buvo pritaikytas daugelyje sri\xc4\x8di\xc5\xb3._NEWLINE_Bolidas Lotus 49 su DFV varikliu, vairuojamas Jim Clark, laim\xc4\x97jo savo pirm\xc4\x85sias lenktynes 1967 metais. Nuo 1968 met\xc5\xb3 j\xc4\xaf jau gal\xc4\x97jo nusipirkti bet kuri F1 komanda. A\xc5\xa1tuntajame de\xc5\xa1imtmetyje beveik visos komandos (i\xc5\xa1skyrus Ferrari) naudojo \xc5\xa1\xc4\xaf varikl\xc4\xaf. Da\xc5\xbeniausiai komandos tiesios padarydavo k\xc4\x97bul\xc4\x85 DFV varikliui ir Hewland pavar\xc5\xb3 d\xc4\x97\xc5\xbeei. \xc5\xa0i kombinacija laim\xc4\x97jo rekordin\xc4\xaf skai\xc4\x8di\xc5\xb3\xc2\xa0\xe2\x80\x93 155 Pasaulio \xc4\x8dempionato lenktynes, i\xc5\xa1 kuri\xc5\xb3 paskutin\xc4\x97s buvo su Tyrrell Racing komandos bolidu, vairuojamu Michele Alboreto 1983 metais Detroite._NEWLINE_Nors DFv (410 AG prie 9,000 aps./min.) nebuvo toks galingas kaip kai kurie 12 cilindr\xc5\xb3 konkurentai, ta\xc4\x8diau jis buvo lengvesnis ir tur\xc4\x97jo geresni galios ir svorio santyk\xc4\xaf. B\xc5\xabdamas lengvesnis, jis taip pat buvo pa\xc4\x8dios ma\xc5\xa1inos strukt\xc5\xabrin\xc4\x97 dalis. \xc5\xa0ios konstrukcijos ypatumai geriausiai atsiskleid\xc4\x97 Colin Chapman, panaudojusiam juos efektyviausiai._NEWLINE_1982 metais Formul\xc4\x97s 1 bolidams pristatytas DFY modelis i\xc5\xa1vystydavo 520 AG (388 kW) prie 11,000 aps./min., ta\xc4\x8diau jis vis dar negal\xc4\x97jo lygintis su t\xc5\xb3 laik\xc5\xb3 turbokompresoriniais varikliais. Tai buvo turbokompresorini\xc5\xb3 varikli\xc5\xb3 prad\xc5\xbeia Formul\xc4\x97je 1 ir atrod\xc4\x97, kad art\xc4\x97jo DFV \xc5\xbelugimas, tod\xc4\x97l 1986 metais Cosworth persik\xc4\x97l\xc4\x97 \xc4\xaf \xc5\xbeemesn\xc4\x99 formuli\xc5\xb3 klas\xc4\x99, paruo\xc5\xa1dami DFV naujai Formulei 3000. Variklyje buvo \xc4\xafmontuotas 9000 aps./min. ribotuvas, d\xc4\x97l kurio galia nukrito nuo 500 iki 420 AG (310 kW); DFV i\xc5\xa1liko \xc5\xa1iose lenktyn\xc4\x97se iki 1992 met\xc5\xb3. Paskutniai Formul\xc4\x97s 3000 varikliai i\xc5\xa1vystydavo 500 AG (373 kW), beveik prilygdami 1983 met\xc5\xb3 DFV, kuris i\xc5\xa1vystydavo 510 AG (380 kW) prie 11,200 aps./min._NEWLINE_1987 metais Formul\xc4\x97je 1 \xc4\xafsigaliojus naujoms taisykl\xc4\x97ms, buvo pristatyti nauji tarpiniai DFV pagrindu sukurti 3,500\xc2\xa0cm\xc2\xb3 darbinio t\xc5\xabrio varikliai, pavadinimu DFZ. 1988 metais Cosworth suk\xc5\xabr\xc4\x97 paskutin\xc4\xaf DFV model\xc4\xaf, pavadint\xc4\x85 DFR. Jis buvo naudojamas silpnesn\xc4\x97se F1 komandose iki 1991 met\xc5\xb3. Paskutiniai su juo i\xc5\xa1kovoti ta\xc5\xa1kai, \xc4\xafskaitant por\xc4\x85 Jean Alesi antr\xc5\xb3 viet\xc5\xb3, su Tyrrell Racing 1990 metais._NEWLINE_Deka Classic F1 lenktyni\xc5\xb3, DFV gavo prog\xc4\x85 v\xc4\x97l dalyvauti lenktyn\xc4\x97se, kurioms 2004 metais FIA skyr\xc4\x97 Pasaulio \xc4\x8cempionato status\xc4\x85.\n_START_SECTION_\nDFV r\xc5\xab\xc5\xa1ys\n_START_PARAGRAPH_\nPer daugel\xc4\xaf met\xc5\xb3 i\xc5\xa1leista daug DFV r\xc5\xab\xc5\xa1i\xc5\xb3. 1968 metais Cosworth suk\xc5\xabr\xc4\x97 pirm\xc4\x85j\xc4\xaf DFV\xc2\xa0\xe2\x80\x93 2,500\xc2\xa0cm\xc2\xb3 darbinio t\xc5\xabrio versij\xc4\x85 Tasman lenktyn\xc4\x97ms, pavadinimu DFW. DFV buvo pervadintas \xc4\xaf DFW tik d\xc4\x97l jo trumpesnio alk\xc5\xabninio veleno ir ilgesni\xc5\xb3 st\xc5\xabmokli\xc5\xb3._NEWLINE_Vienas i\xc5\xa1 s\xc4\x97kmingiausi\xc5\xb3 ir ilgiausiai trukusi\xc5\xb3 Cosworth projekt\xc5\xb3 buvo CART/Champ Car varikli\xc5\xb3 programa. 1975 metais Cosworth suk\xc5\xabr\xc4\x97 DFX, padidindami darbin\xc4\xaf t\xc5\xabr\xc4\xaf iki 2,650\xc2\xa0cm\xc2\xb3 ir prid\xc4\x97dami turbokompresori\xc5\xb3. DFX tapo standartiniu IndyCar varikliu, pabaigdami Offenhauser er\xc4\x85 ir i\xc5\xa1laikydami \xc5\xa1i\xc4\x85 pozicij\xc4\x85 iki a\xc5\xa1tuntojo devintojo de\xc5\xa1imtme\xc4\x8dio pabaigosl. Devintojo de\xc5\xa1imtme\xc4\x8dio pabaigoje Ford pad\xc4\x97jo Cosworth sukurti nauj\xc4\x85 laikin\xc4\x85 varikl\xc4\xaf IndyCar lenktyn\xc4\x97ms, pavadinimu DFS, kuris prijung\xc4\x97 DFR technologij\xc4\x85 senstan\xc4\x8diam DFX, ta\xc4\x8diau galiausiai, patobul\xc4\x97jus technologijai, tapo nebetinkamas._NEWLINE_DFV buvo sukurtas F1 lenktyn\xc4\x97ms, ta\xc4\x8diau buvo naudojamas ir i\xc5\xa1tverm\xc4\x97s lenktyn\xc4\x97se, ta\xc4\x8diau jo konstrukcija nul\xc4\x97m\xc4\x97 stiprias vibracijas, kurios gadino aplink varikl\xc4\xaf esan\xc4\x8dius prietaisus, ypa\xc4\x8d i\xc5\xa1metimo sistem\xc4\x85. Ford P68\xc2\xa0\xe2\x80\x93 pirmoji sportin\xc4\x97 ma\xc5\xa1ina, naudojusi DFV, nepabaig\xc4\x97 n\xc4\x97 vien\xc5\xb3 lenktyni\xc5\xb3 d\xc4\x97l besikartojan\xc4\x8di\xc5\xb3 mechanini\xc5\xb3 ir elektronikos gedim\xc5\xb3. Nepaisant \xc5\xa1itos problemos, 3.0 L DFV du kartus laim\xc4\x97jo Le Mano 24 valand\xc5\xb3 lenktynes su Mirage ir Rondeau bolidais (nors 1975 met\xc5\xb3 Mirage pergal\xc4\x97 buvo pasiekta su gerokai perdirbtu bolidu). Tada buvo i\xc5\xa1leistos dvi specialios i\xc5\xa1tverm\xc4\x97s lenktyni\xc5\xb3 varikli\xc5\xb3 versijos, pavadinimu DFL: vienas 3,300\xc2\xa0cm\xc2\xb3, o kitas 3,900\xc2\xa0cm\xc2\xb3 darbinio t\xc5\xabrio. Ma\xc5\xbeesn\xc4\x97 versija greitai pagars\xc4\x97jo savo patikimumu, o didesnioji\xc2\xa0\xe2\x80\x93 kaip nusivylimas.\n_START_SECTION_\nGA V6\n_START_PARAGRAPH_\nA\xc5\xa1tuntojo de\xc5\xa1imtme\xc4\x8dio prad\xc5\xbeioje buvo i\xc5\xa1leista Ford Essex V6 variklio versija Ford Capris automobiliui, lenktyniavusiam Group 2 lenktyn\xc4\x97se. Jo darbinis t\xc5\xabris buvo 3400\xc2\xa0cm\xc2\xb3 ir jis konkuravo su BMV \xc5\xa1e\xc5\xa1i\xc5\xb3 cilindr\xc5\xb3 varikliu. V\xc4\x97liau GA buvo naudojamas Europoje Formul\xc4\x97s 5000 lenktyn\xc4\x97ms.\n_START_SECTION_\nBDA serija\n_START_PARAGRAPH_\n1969 metais Cosworth sustiprino s\xc4\x85jung\xc4\x85 su Ford, pagamindami 4 cilindr\xc5\xb3 DOHC varikl\xc4\xaf Ford Escort automobiliui. Dirbdami Kent bloke, Cosworth suk\xc5\xabr\xc4\x97 1,601\xc2\xa0cm\xc2\xb3 darbinio t\xc5\xabrio varikl\xc4\xaf, parodydami savo pritarim\xc4\x85. BDA pavadinimas rei\xc5\xa1kia \xe2\x80\x9eBelt Drive, A type\xe2\x80\x9c (lt. A tipo dir\xc5\xbeelis), kuris kilo i\xc5\xa1 to, kad variklio skirstomieji velenai buvo varomi dantytais dir\xc5\xbeeliais. Dalyvaujant ralio ar \xc5\xbeiedin\xc4\x97se lenktyn\xc4\x97si, \xc5\xa1io variklio darbinis t\xc5\xabris gal\xc4\x97jo b\xc5\xabti padidintas iki 2,000\xc2\xa0cm\xc2\xb3. Jo pavadinime buvo \xc4\xaftrauktas 1,601\xc2\xa0cm\xc2\xb3 darbinis t\xc5\xabris, kad jis gal\xc4\x97t\xc5\xb3 var\xc5\xbeytis auk\xc5\xa1\xc4\x8diausios klas\xc4\x97s (1,600 cm\xc2\xb3) lenktyn\xc4\x97se, nors i\xc5\xa1 ties\xc5\xb3 variklio darbinis t\xc5\xabris buvo kiek ma\xc5\xbeesnis nei 1,600\xc2\xa0cm\xc2\xb3._NEWLINE_1970 metais BDC pirm\xc4\x85 kart\xc4\x85 tur\xc4\x97jo degal\xc5\xb3 \xc4\xafpur\xc5\xa1kim\xc4\x85. Po dvej\xc5\xb3 met\xc5\xb3 BDA serija jau buvo naudojama Formul\xc4\x97je 2. I\xc5\xa1 prad\xc5\xbei\xc5\xb3 variklio darbinis t\xc5\xabris buvo apie 1,800\xc2\xa0cm\xc2\xb3, ta\xc4\x8diau v\xc4\x97liau, 1973 metais, pasiek\xc4\x97 1,975\xc2\xa0cm\xc2\xb3, jau kaip BDG modelio atmaina, kuri taip pat buvo pagaminta i\xc5\xa1 aliuminio._NEWLINE_Korpusas gal\xc4\x97jo b\xc5\xabti suma\xc5\xbeintas: pradedant nuo 1,599\xc2\xa0cm\xc2\xb3 Formula Atlantic lenktyni\xc5\xb3 variklio 1970 metais, baigiant 1,100\xc2\xa0cm\xc2\xb3 ir 1,300\xc2\xa0cm\xc2\xb3 SCCA klubini\xc5\xb3 lenktyni\xc5\xb3 varikliais._NEWLINE_Devintajame de\xc5\xa1imtmetyje modelis buvo kei\xc4\x8diamas paskutin\xc4\xaf kart\xc4\x85\xc2\xa0\xe2\x80\x93 1,700\xc2\xa0cm\xc2\xb3 BDR modelis, naudotas Caterham ir 1,800\xc2\xa0cm\xc2\xb3 BDT, naudotas Escort RS1700T (kuris niekuomet nedalyvavo lenktyn\xc4\x97se) ir tobulesniame Ford RS200, kuris buvo sukurtas Group B lenktyn\xc4\x97ms. Brian Hart suk\xc5\xabr\xc4\x97 2,137\xc2\xa0cm\xc2\xb3 model\xc4\xaf tada, kai FIA at\xc5\xa1auk\xc4\x97 Group B lenktynes. 600 AG (447 kW/608 PS) BDT-E versijos su turbokompresoriumi dalyvavo Group B ralio lenktyn\xc4\x97se._NEWLINE_1970 metais Ford papra\xc5\xa1\xc4\x97 Weslake and Co jiems pagaminti BDA varikl\xc4\xaf. 1970-\xc5\xb3j\xc5\xb3 pabaigoje gamybos linija buvo \xc4\xafdiegta Rye mieste, Anglijoje, ir prad\xc4\x97ta varikli\xc5\xb3 gamyba.'